Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: által védett) hatáskörének” tekinti [42/2005. (XI. 14.) AB határozat, ABH 2005, 504, 511.]. Ezért az utólagos
Paragraph Index: 137

3. Az Alkotmány 2/A. § (1) bekezdése értelmében az uniós tagsággal kapcsolatos kötelezettségvállalás, a tagként való részvétel feltételei, illetve a közös hatáskörgyakorlás is csak nemzetközi szerzõdés révén lehetséges, ezért az ilyen nemzetközi szerzõdések, valamint az azokat a belsõ jogban kihirdetõ törvények esetében sem zárható ki az utólagos alkotmányossági kontroll. Ennek lehetõsége azonban idõben korlátozott: az alkotmányossági vizsgálatra az inkorporáló törvény kihirdetése és a kihirdetett alapszerzõdés hatálybalépése közötti idõben van csupán lehetõség. Az Európai Unió és tagállamai közötti viszonyrendszer alapjait érintõ nemzetközi szerzõdés ugyanis az uniós jog részeként sui generis jellegû, mivel hatálybalépését követõen – más nemzetközi szerzõdésektõl eltérõen – az uniós jogrend autonóm alapelvi környezetének megfelelõen fejti ki hatását a magyar jogban. A hatálybalépése után az alapszerzõdés „kicsúszik” a szerzõdést belsõ joggá tevõ törvénybõl, ha tetszik a magyar törvényhozótól független, önálló életet él a belsõ jogban. Az alapszerzõdés belsõ jogban való érvényesülésének eltérõ rendje tehát a szerzõdés tartalmi vizsgálatát illetõen kizárja az Alkotmánybíróság utólagos normakontrollra irányuló hatáskörét. A megelõzõ fázisokban azonban, az alkotmányellenesség elõ zetes vizsgálatára irányuló hatáskörben, vagy amíg az alapszerzõdés a kihirdetõ jog, a „vivõtörvény” része csak, addig kifejezetten kívánatos az alkotmánybírósági hatáskör gyakorlása, mert ekkor van utoljára lehetõség arra, hogy az Alkotmány rendelkezései alapján vizsgálat tárgyává válhasson a hatáskör-transzfer, annak tartalma és következményei. A tagállamok által közösen gyakorolt, illetve az uniós intézmények által gyakorolt jogok eredõje a tagállam. Ez az utolsó olyan kontroll, amikor a tagállam Alkotmánya alapján meghatározásra kerülhet az alapszerzõdésekben érintett hatáskörök tényleges tartalma, terjedelme.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes